මෙම සිසුවිය තවමත් දඹුල්ල රෝහලේ තබා ගෙන සිටින බවත් වෛද්‍යවරයා වැඩිදුරටත් සඳහන් කළා.සිසුවිය දැඩි මානසික පීඩනයකට පත්ව සිටින නිසා ඇයගේ මනස සැකසීම සඳහා ඇයව තව දුරටත් රෝහලේ තබා ගෙන සිටින බවයි ඔහු කියා සිටියේ.දඹුල්ල මූලික රෝහලේ අධිකරණ වෛද්ය නිලධාරීවරයා පෞද්ගලිකව මේ සිද්ධිය සම්බන්ධයෙන් කරුණු සොයා බලා ළමා ආරක්ෂණ අධිකාරියට පවා පැමිණිලි කිරීම විශේෂත්වයක්.මෙසේ අසාධාරණයට පත් වූ දැරියගේ දෙමව්පියන් සොයා අප වාර්තාකරු මඩාටුගම හැවැන්තැන්නේගම නම් වූ ගම්මානයට ගියා.ඉතා කුඩා නිවසක පදිංචිව සිටින මෙම දැරියගේ මව්පියන් දෙදෙනා කුලීවැඩ කරමින් මෙම දරුවා පෝෂණය කරණ බව එහි දී ඔහුට දැක ගන්නට ලැබුනා.අප වාර්තාකරු එම නිවසට යන විටත් දෙමව්පියන් දෙදෙනා කුලී වැඩට ගොස් සිටියා.දැරියගේ මව වූ ඩී එම් සෝමාවතී (57) කියා සිටියේ මෙවැන්නක්."මගේ දියණිය පිළිබඳව පසුගිය දොළොස්වැනිදා විදුහලේ  ගුරුවරයකු විසින් තමන්ට දුරකථනයෙන් කතාකොට පියා ද සමඟ පාසලට එන ලෙස දැනුම් දුන්නා.